ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
8 Μαρτίου 2024
ΤΕΥΧΟΣ  ΤΡΙΤΟ
Αρ. Φύλλου 775
ΟΡΓΑΝΙΣΜΟΙ - ΛΟΙΠΟΙ ΦΟΡΕΙΣ
ΕΘΝΙΚΟ ΚΑΙ ΚΑΠΟΔΙΣΤΡΙΑΚΟ
ΠΑΝΕΠΙΣΤΗΜΙΟ ΑΘΗΝΩΝ
Αριθμ. 12278
Προκήρυξη μίας (1) θέσης ΔΕΠ της βαθμίδας του
Καθηγητή του Τμήματος Ψυχολογίας της Φιλοσοφικής Σχολής του Εθνικού και Καποδιστριακού
Πανεπιστημίου Αθηνών με γνωστικό αντικείμενο
«Γνωστική Ψυχολογία και Κυβερνοψυχολογία».
Ο Πρύτανης του Εθνικού και Καποδιστριακού Πανεπιστημίου Αθηνών, μετά από εισήγηση της Συνέλευσης
του Τμήματος Ψυχολογίας (συν. 20.12.2023), λαμβάνοντας υπόψη την από 15.12.2023 αίτηση εξέλιξης μέλους
ΔΕΠ και σύμφωνα με τις διατάξεις:
1) Της παρ. 1 (ιζ) του άρθρου 15, της παρ. 4 του άρθρου 463 και του άρθρου 485 του ν. 4957/2022,
2) της παρ. 2 (ιδ) τoυ άρθρου 21 του ν. 4485/2017
(Α΄ 114),
3) του άρθρου 19 του ν. 4009/2011 (Α΄ 195), όπως ισχύει με το άρθρο 70 του ν. 4386/2016, το άρθρο τέταρτο
του ν. 4405/2016, το άρθρο 30 του ν. 4452/2017, το άρθρο 9 του ν. 4521/2018 και την παρ. 3 του άρθρου 32
του ν. 4589/2019,
4) της παρ. 2 του Κεφαλαίου Α΄ του άρθρου 6 του
ν. 2083/1992 (Α΄ 159), όπως αντικαταστάθηκε με την
παρ. 1 του άρθρου 23 του ν. 3549/2007 (Α΄ 69),
5) των άρθρων 15 και 16 του ν. 4589/2019 (Α΄ 13), καθώς και του π.δ. 85/2013 (Α΄ 124),
6) της υπό στοιχεία Φ.122.1/6/14241/Ζ2/27.1.2017
(Β΄ 225) απόφασης του Υπουργού Παιδείας, Έρευνας
και Θρησκευμάτων, όπως τροποποιήθηκε με το άρθρο
πρώτο της υπό στοιχεία Φ.122.1/86/83263/Ζ2/30.6.2020
(Β΄ 2657) όμοιας,
7) της υπό στοιχεία Φ/149466/Ζ2/29.12.2023 (Β΄ 7603)
απόφασης του Υπουργού Παιδείας, Θρησκευμάτων και
Αθλητισμού,
8) του π.δ. 134/1999 (Α΄ 132), προκηρύσσει:
(ανοιχτή προκήρυξη) την πλήρωση μίας (1) θέσεως
μέλους ΔΕΠ, ως εξής:
ΕΘΝΙΚΟ ΚΑΙ ΚΑΠΟΔΙΣΤΡΙΑΚΟ ΠΑΝΕΠΙΣΤΗΜΙΟ ΑΘΗΝΩΝ
Φιλοσοφική Σχολή
Τμήμα Ψυχολογίας
- Μία (1) θέση ΔΕΠ της βαθμίδας του Καθηγητή με
γνωστικό αντικείμενο «Γνωστική Ψυχολογία και Κυβερνοψυχολογία».
ΣΥΝΟΠΤΙΚΗ ΠΕΡΙΓΡΑΦΗ:
Η Γνωστική Ψυχολογία αποτελεί έναν από τους βασικούς κλάδους της επιστήμης της Ψυχολογίας , ο οποίος
μελετά τις νοητικές διεργασίες που εμπλέκονται στην
απόκτηση και τη χρήση της γνώσης, καθώς και στην
εμπειρία που αποκτάται μέσω των αισθήσεων. Πιο συγκεκριμένα, μελετά τη λειτουργία των νοητικών διερ-
γασιών που σχετίζονται με την προσοχή, την αντίληψη,
τις νοητικές αναπαραστάσεις, τη μάθηση και τη μνήμη,
τη γλώσσα, τη σκέψη, τη συνείδηση και τη μεταγνώση.
Η κύρια ερευνητική μέθοδός της είναι η πειραματική,
η οποία επιτρέπει τη μελέτη της συμπεριφοράς και της
νόησης σε εργαστηριακά ή άλλα πολύ ελεγχόμενα περιβάλλοντα, έτσι ώστε να επιτρέπονται η πρόβλεψη, κατα-
νόηση ή αλλαγή της συμπεριφοράς ή άλλων ψυχολογικών φαινομένων. Η Γνωστική Ψυχολογία αποτελεί πεδίο
αιχμής στην Ψυχολογία και είναι σε άμεση συνεργασία
με τα πεδία της Γνωσιακής Επιστήμης και της Εφαρμοσμένης Γνωστικής Ψυχολογίας.
Η Κυβερνοψυχολογία είναι ένας σύγχρονος εφαρμοσμένος κλάδος της Ψυχολογίας που επικεντρώνεται
στη μελέτη του ανθρώπινου νου και της ανθρώπινης
συμπεριφοράς στο πλαίσιο των αλληλεπιδράσεων με
τις ψηφιακές τεχνολογίες, ιδιαίτερα δε του διαδικτύου,
της εικονικής πραγματικότητας και των ψηφιακών μέσων επικοινωνίας. Εξετάζει το πώς οι άνθρωποι αντι-
λαμβάνονται, αλληλεπιδρούν και επηρεάζονται από την
τεχνολογία, καθώς και τις ψυχολογικές επιπτώσεις της
διαδικτυακής συμπεριφοράς, επικοινωνίας και εικονικών περιβαλλόντων. Η Κυβερνοψυχολογία χρησιμοποιεί
διάφορες μεθόδους έρευνας και θεωρίες από αρκετές
επιστήμες προκειμένου να κατανοήσει τις ψυχολογικές
διαδικασίες που εμπλέκονται στις ψηφιακές αλληλεπιδράσεις και να αναπτύξει παρεμβάσεις με στόχο την
προώθηση της υγιούς διαδικτυακής συμπεριφοράς και
την ενίσχυση της ψηφιακής ευημερίας.
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Γ’ 775/08.03.2024
Όσοι επιθυμούν να συμμετάσχουν ως υποψήφιοι
στη διαδικασία εκλογής σε προκηρυχθείσα θέση ΔΕΠ
(Επίκουρου Καθηγητή, Αναπληρωτή Καθηγητή και Καθηγητή), οφείλουν να έχουν εγγραφεί ηλεκτρονικά στο
πληροφοριακό σύστημα ΑΠΕΛΛΑ (διαδικτυακή διεύθυνση https://apella.minedu.gov.gr,) με τη διαδικασία
που προβλέπεται στην παρ. 1 του άρθρου 3 της υπό
στοιχεία Φ.122.1/6/14241/Ζ2/27.1.2017 (Β΄ 225), όπως
αντικαταστάθηκε με το άρθρο πρώτο της υπό στοιχεία
Φ.122.1/86/83263/Ζ2/30.6.2020 (Β΄ 2657) όμοιας.
Α. Όσοι επιθυμούν να υποβάλουν αίτηση υποψηφιότητας για την εκλογή σε προκηρυχθείσα θέση ΔΕΠ (Επίκου-
ρου Καθηγητή, Αναπληρωτή Καθηγητή και Καθηγητή)
υποβάλλουν ηλεκτρονικά στο πληροφοριακό σύστημα
ΑΠΕΛΛΑ (διαδικτυακή διεύθυνση https://apella.minedu.
gov.gr,) μέσα σε αποκλειστική προθεσμία δύο (2) μηνών
από την ημερομηνία του εγγράφου της ανακοίνωσης της
δημοσίευσης της προκήρυξης στον ημερήσιο τύπο, την
αίτηση υποψηφιότητας μαζί με όλα τα αναγκαία για την
κρίση δικαιολογητικά:
1. Βιογραφικό σημείωμα.
2. Αντίγραφο των πτυχίων και των τίτλων σπουδών
τους. Αν οι τίτλοι σπουδών έχουν χορηγηθεί από Α.Ε.Ι.
εξωτερικού θα πρέπει να υποβληθούν και οι σχετικές
βεβαιώσεις ισοτιμίας από τον ΔΟΑΤΑΠ ή αντίγραφο της
αίτησης για αναγνώριση της ισοτιμίας.
3. Διδακτορική Διατριβή, επιστημονικές δημοσιεύσεις
και αναλυτικό υπόμνημα αυτών.
4. Όλα τα απαραίτητα δικαιολογητικά, τα οποία πιστοποιούν τα προβλεπόμενα στην παρ. 1 του άρθρου 9 του
ν. 4521/2018 (Α΄ 38) προσόντα εκλογής, καθώς και κάθε
άλλο δικαιολογητικό που κρίνουν αναγκαίο οι υποψήφιοι.
Οι πολίτες κρατών - μελών της Ε.Ε. οφείλουν να υποβάλουν, εκτός των πιο πάνω δικαιολογητικών και πτυχίο
ή μεταπτυχιακό τίτλο σπουδών ελληνικού Α.Ε.Ι. ή απολυτήριο ελληνικού Λυκείου ή εξαταξίου Γυμνασίου ή πι-
στοποιητικό ελληνομάθειας Γ1 επιπέδου από το Κέντρο
Ελληνικής Γλώσσας, από το οποίο θα αποδεικνύεται η
πλήρης γνώση και άνετη χρήση της ελληνικής γλώσσας.
• Το πιστοποιητικό γέννησης θα αναζητηθεί αυτεπαγγέλτως από την υπηρεσία που θα προβεί στην έκδοση
της τελικής πράξης διορισμού. Προκειμένου για πολίτες
κρατών - μελών της Ευρωπαϊκής Ένωσης, υποβάλλεται
πιστοποιητικό της αρμόδιας αρχής του κράτους, την
ιθαγένεια του οποίου έχει ο υποψήφιος.
• Το αντίγραφο ποινικού μητρώου και το πιστοποιητικό
στρατολογικής κατάστασης τύπου Α΄ θα αναζητηθούν
αυτεπαγγέλτως από την υπηρεσία που θα προβεί στην
έκδοση της τελικής πράξης διορισμού. Το κώλυμα της μη
εκπλήρωσης των στρατιωτικών υποχρεώσεων δεν ισχύει
για πολίτες κράτους - μέλους της Ευρωπαϊκής Ένωσης,
στο οποίο δεν προβλέπεται όμοιο κώλυμα διορισμού.
• Οι γνωματεύσεις: (α) παθολόγου ή γενικού ιατρού
και (β) ψυχιάτρου, είτε του δημοσίου είτε ιδιωτών, υποβάλλονται από τους υποψηφίους στην υπηρεσία που
θα προβεί στην έκδοση της τελικής πράξης διορισμού.
Β. Όσοι επιθυμούν να υποβάλουν αίτηση εξέλιξης σε
θέση Επίκουρου Καθηγητή, Αναπληρωτή Καθηγητή ή
Καθηγητή υποβάλλουν ηλεκτρονικά την αίτησή τους
και καταχωρίζουν τα παραπάνω δικαιολογητικά, εφόσον
αυτά δεν έχουν ήδη καταχωρισθεί κατά την εγγραφή
τους στο Γενικό Μητρώο (άρθρο 3 της υπό στοιχεία
Φ.122.1/6/14241/Ζ2/27.1.2017 (Β΄  225) υπουργικής
απόφασης) και δε χρήζουν επικαιροποίησης.
Οι αιτήσεις υποψηφιότητας και τα απαιτούμενα δικαιολογητικά (περιπτώσεις Α και Β) υποβάλλονται αποκλει-
στικά και μόνο ηλεκτρονικά μέσω του πληροφοριακού
συστήματος ΑΠΕΛΛΑ. Η μη υποβολή της αίτησης υποψηφιότητας καθώς και των απαιτούμενων για την κρίση
δικαιολογητικών εντός της ταχθείσης από την προκήρυξη προθεσμίας, συνιστά λόγο απαραδέκτου της αίτησης.
Η προκαλούμενη δαπάνη θα βαρύνει τον προϋπολογισμό του Υπουργείου Παιδείας, Θρησκευμάτων και
Aθλητισμού (Ειδικός Φορέας 1020-905 Ομάδα ΑΛΕ 21).
Η προκήρυξη αυτή να δημοσιευθεί στην Εφημερίδα
της Κυβερνήσεως.
Αθήνα, 12 Φεβρουαρίου 2024
Ο Πρύτανης
ΓΕΡΑΣΙΜΟΣ ΣΙΑΣΟΣ
Ι
ΠΑΝΕΠΙΣΤΗΜΙΟ ΙΩΑΝΝΙΝΩΝ
Με την υπ’ αρ. 11675/9.2.2024 πράξη της Πρύτανη του
Πανεπιστημίου Ιωαννίνων, που εκδόθηκε σύμφωνα με
τις διατάξεις των παρ. 1 και 3 του άρθρου 155 και του άρθρου 156 του ν. 3528/2007 (Α΄ 26), διαπιστώνεται η αυτο-
δίκαιη απόλυση λόγω ορίου ηλικίας, της Μαρίας Παππά
του Εμμανουήλ, από την μόνιμη θέση της κατηγορίας
ΔΕ του κλάδου Διοικητικού Λογιστικού με βαθμό Α΄ και
ΜΚ 13 του Πανεπιστημίου Ιωαννίνων, στις 31.12.2023.
(Αρ. βεβ. διαγραφής από το Μητρώο Ανθρώπινου Δυναμικού Ελληνικού Δημοσίου: 5186632645/9.2.2024).
Με την υπ’ αρ. 11674/9.2.2024 πράξη της Πρύτανη του
Πανεπιστημίου Ιωαννίνων, που εκδόθηκε σύμφωνα με
τις διατάξεις των παρ. 1 και 3 του άρθρου 155 και του
άρθρου 156 του ν. 3528/2007 (Α΄ 26), διαπιστώνεται η
αυτοδίκαιη απόλυση λόγω ορίου ηλικίας, του Κωνσταντίνου Πλατή του Νικολάου, από την μόνιμη θέση της κα-
τηγορίας ΠΕ του κλάδου Πληροφορικής με ειδικότητα
Πληροφορικής (Software - Hardware) με βαθμό Α΄ και
ΜΚ 19 του Πανεπιστημίου Ιωαννίνων, στις 31.12.2023.
(Αρ. βεβ. διαγραφής από το Μητρώο Ανθρώπινου Δυναμικού Ελληνικού Δημοσίου: 6387621634/9.2.2024).
Η Πρύτανης
ΑΝΝΑ ΜΠΑΤΙΣΤΑΤΟΥ

[Source: 20240300775.pdf | Tokens: 7856]